Георгий Иванов
Възпяха източни поети…

Превод от руски: Диана Павлова, —

chitanka.info

Възпяха източни поети

цветя и имена прекрасни,

едва могли да се досетят

за недостъпното край нас.

Тази забулена загадка –

полумечта и славословие –

така бе разкрасена сладко,

че стана още по-отровна.

Сияйна нощ бе за Хайям,

персийски славей там звучеше

и розите плетяха яма,

но с червеи тя пълна беше.

Да, може би надменност висша:

да се развличаш, отегчаваш,

през пръсти за света да пишеш,

а главното — да премълчаваш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.